পশ্চিমাদের সহযোগিতায় হাল্কা বিক্ষোভ দিয়ে শুরু হলেও গাদ্দাফির কঠোর দমন-পীড়নের মুখে গণজাগরণ রূপ নেয় গৃহযুদ্ধের। এক পর্যায়ে জাতিসংঘের অনুমোদনক্রমে ১৯ মার্চ ২০১১ বিদ্রোহীদের সমর্থনে গাদ্দাফি বাহিনীর বিরুদ্ধে বিমান হামলা শুরু করে ন্যাটো। পরবর্তীতে ‘অপারেশন অডিসি ডন’-এর মাধ্যমে গাদ্দাফি যুগের অবসান হয়। ৩১ অক্টোবর ২০১১ আনুষ্ঠানিকভাবে লিবিয়ায় অভিযানের সমাপ্তি ঘোষণা করে ন্যাটো। একই সাথে ৩১ মার্চ ২০১১ থেকে জাতিসংঘ কর্তৃক আরোপিত নো ফ্লাই জোন ও সমুদ্রপথ অবরোধ শেষ হয়। ৩১ অক্টোবর ২০১১ আব্দুর রহিম আল কেইব নতুন সরকার গঠন করেন। লিবিয়ার জাতীয় অন্তর্বর্তীকালীন সরকারের (এনটিসি) ৫১ সদস্যের মধ্যে আব্দুর রহিম ২৬ ভোট লাভ করেন।